
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИНЧЕ ВЫРӐНТИ 
ХӐЙ ТЫТӐМЛӐХА ЙӖРКЕЛЕССИ ҪИНЧЕН" САККУНӖН
10 СТАТЙИНЕ ТАТА ЧӐВАШ РЕСПУБЛИКИН 
"ЧӐВАШ РЕСПУБЛИКИНЧИ ВӖРЕНӲ ҪИНЧЕН" 
САККУННЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2025 ҫулхи ака уйӑхӗн 24-мӗшӗнче
йышӑннӑ

1 статья
Чӑваш Республикин "Чӑваш Республикинче вырӑнти хӑй тытӑмлӑха йӗркелесси ҫинчен" 2004 ҫулхи юпа уйӑхӗн 18-мӗшӗнчи 19 №-лӗ саккунӗн (Чӑваш Республикин Патшалӑх Канашӗн ведомоҫӗсем, 2004, 60 №; 2005, 63, 64 №-сем; 2006, 66, 69, 72 №-сем; 2007, 73, 74 №-сем; 2008, 76, 77 №-сем; 2009, 80, 81 №-сем; 2010, 84, 86, 87 №-сем; 2011, 89, 91 №-сем; 2012, 92 
(I том), 94 №-сем; "Республика" хаҫат, 2012, юпа уйӑхӗн 5-мӗшӗ, раштав уйӑхӗн 29-мӗшӗ; Чӑваш Республикин Саккунӗсен пуххи, 2013, 7 №; 2014, 3, 9, 12 №-сем; 2015, 5, 10, 12 №-сем; 2016, 2, 6, 10 №-сем; 2017, 3, 9 №-сем; "Республика" хаҫат, 2018, нарӑс уйӑхӗн 21-мӗшӗ, ҫӗртме уйӑхӗн 27-мӗшӗ, авӑн уйӑхӗн 26-мӗшӗ; 2019, нарӑс уйӑхӗн 20-мӗшӗ, авӑн уйӑхӗн 18-мӗшӗ; 2020, авӑн уйӑхӗн 30-мӗшӗ, раштав уйӑхӗн 17-мӗшӗ; 2021, ака уйӑхӗн 30-мӗшӗ, юпа уйӑхӗн 27-мӗшӗ; 2022, ҫу уйӑхӗн 5-мӗшӗ, раштав уйӑхӗн 28-мӗшӗ; 2023, ака уйӑхӗн 26-мӗшӗ, утӑ уйӑхӗн 19-мӗшӗ, раштав уйӑхӗн 13-мӗшӗ; 2024, нарӑс уйӑхӗн 21-мӗшӗ, ҫӗртме уйӑхӗн 27-мӗшӗ, юпа уйӑхӗн 16-мӗшӗ, юпа уйӑхӗн 30-мӗшӗ) 10 статйин 1-мӗш пайӗн 12-мӗш пунктне улшӑну кӗртес, унта "Раҫҫей Федерацийӗн субъекчӗн)," сӑмахсем хыҫҫӑн "муниципаллӑ вӗренӳ организацийӗсенче ҫитӗннисене спорт енӗпе хатӗрлекен хушма вӗренӳ программисем тӑрӑх хушма пӗлӳ парас ӗҫе йӗркелесси," сӑмахсем хушса хурас.

2 статья
Чӑваш Республикин "Чӑваш Республикинчи вӗренӳ ҫинчен" 2013 ҫулхи утӑ уйӑхӗн 30-мӗшӗнчи 50 №-лӗ саккунне (Чӑваш Республикин Саккунӗсен пуххи, 2013, 7 №; 2014, 3, 6, 11, 12 №-сем; 2015, 6, 10, 12 №-сем; 2017, 2, 9 №-сем; "Республика" хаҫат, 2018, ҫӗртме уйӑхӗн 27-мӗшӗ, авӑн уйӑхӗн 26-мӗшӗ, раштав уйӑхӗн 26-мӗшӗ; 2019, авӑн уйӑхӗн 18-мӗшӗ; 2020, пуш уйӑхӗн 11-мӗшӗ, утӑ уйӑхӗн 15-мӗшӗ; 2021, нарӑс уйӑхӗн 17-мӗшӗ, нарӑс уйӑхӗн 25-мӗшӗ, юпа уйӑхӗн 27-мӗшӗ; 2022, утӑ уйӑхӗн 13-мӗшӗ, авӑн уйӑхӗн 28-мӗшӗ, чӳк уйӑхӗн 9-мӗшӗ; "право21.рф" сеть кӑларӑмӗ, 2022, чӳк уйӑхӗн 21-мӗшӗ, 0000000000000244 №; "Республика" хаҫат, 2022, раштав уйӑхӗн 28-мӗшӗ; "право21.рф" сеть кӑларӑмӗ, 2023, нарӑс уйӑхӗн 22-мӗшӗ, 0000000000000758 №; "Республика" хаҫат, 2023, чӳк уйӑхӗн 29-мӗшӗ; 2024, юпа уйӑхӗн 16-мӗшӗ; 2025, кӑрлач уйӑхӗн 15-мӗшӗ) ҫакӑн пек улшӑнусем кӗртес: 
1) 9 статьян 1-мӗш пайӗнче:
а) ҫакӑн пек ҫырса 51-мӗш пункт хушса хурас:
"51) Чӑваш Республикин патшалӑх вӗренӳ организацийӗсенче ҫитӗннисене спорт енӗпе хатӗрлекен хушма вӗренӳ программисем тӑрӑх хушма пӗлӳ парас ӗҫе йӗркелесси;"; 
ӑ) 12-мӗш пунктра "вӗренӳ тытӑмӗнче" сӑмахсем хыҫҫӑн "регионти" сӑмах хушса хурас, "вӗренӳ тытӑмӗнче" сӑмахсене "пӗтӗмӗшле вӗренӳ тата вӑтам професси вӗренӗвӗн тытӑмӗнче" сӑмахсемпе улӑштарас;
б) 15-мӗш пункта "вырӑн пулманран," сӑмахсем хыҫҫӑн "ҫавӑн пекех Федерацин "Раҫҫей Федерацийӗнчи вӗренӳ ҫинчен" саккунӗн 78 статйин 21-мӗш пайӗпе палӑртнӑ условисене пурнӑҫламан чухне," сӑмахсем хушса хурас;
2) 19 статьяра:
а) ятне ", инвалидсем (инвалид ачасем)" сӑмахсем хушса хурас;
ӑ) 1-мӗш пая ҫакӑн пек ҫырса хурас:
"1. Сывлӑх тӗлӗшӗнчен хавшак вӗренекенсене, инвалидсене (инвалид ачасене) пӗлӳ пама ятарлӑ условисем туса параҫҫӗ:
1) вӗренӳ содержанине адаптацилессине тивӗҫтерекен тата ҫав условисене ҫавнашкал вӗренекенсен ӑс-тӑнпа ӳт-пӳ аталанӑвӗн уйрӑмлӑхӗсене тата вӗсен сывлӑхне шута илекен пӗлӳ памалли адаптациленӗ программӑсемпе, меслетсемпе тата вӗренӳпе воспитани хатӗрӗсемпе усӑ курни кӗрекен вӗрентмелли, воспитани памалли тата аталантармалли условисем;
2) коррекцилекен занятисене ушкӑнпа тата уйрӑмшарӑн ирттерни;
3) ятарлӑ вӗренӳ кӗнекисемпе, вӗренӳ пособийӗсемпе тата дидактика материалӗсемпе, йышпа тата уйрӑмшарӑн усӑ курмалли ятарлӑ вӗрентӳ техника хатӗрӗсемпе тивӗҫтерни;
4) кирлӗ техника пулӑшӑвӗ паракан ассистентӑн (пулӑшуҫӑн) тата вырӑс жест чӗлхинчен куҫараканӑн (сурдокуҫаруҫӑн, тифлосурдокуҫаруҫӑн) пулӑшӑвӗпе, ҫавӑн пекех педагогика ӗҫченӗсем психологи, медицинӑпа педагогика комиссийӗн сӗнӗвӗсемпе килӗшӳллӗн кӳрекен пулӑшупа тивӗҫтерни;
5) вӗренӳ ӗҫне пурнӑҫлакан организацисен ҫурчӗсене кӗрсе ҫӳремелли майсемпе тивӗҫтерни;
6) сывлӑх тӗлӗшӗнчен хавшак вӗренекенсем, инвалидсем (инвалид ачасем) вӗсене йӗркелеменрен вӗренӳ программисене алла илме пултарайман е йывӑрлӑх тӳсекен ытти условисем.";
б) 2-мӗш пая ҫакӑн пек ҫырса хурас:
"2. Сывлӑх тӗлӗшӗнчен хавшак вӗренекенсене, инвалидсене (инвалид ачасене) вӗреннӗ чухне, федераци бюджечӗн бюджет укҫи-тенки шучӗпе вӗренекенсемсӗр пуҫне, ятарлӑ вӗренӳ кӗнекисене, вӗренӳ пособийӗсене та-та дидактика материалӗсене, йышпа тата уйрӑмшарӑн усӑ курмалли ятарлӑ вӗрентӳ техника хатӗрӗсене, техника пулӑшӑвӗ паракан ассистентсен (пулӑшуҫӑсен) тата вырӑс жест чӗлхинчен куҫаракансен (сурдокуҫаруҫӑсен, тифлосурдокуҫаруҫӑсен) пулӑшӑвне, ҫавӑн пекех педагогика ӗҫченӗсем психологи, медицинӑпа педагогика комиссийӗн сӗнӗвӗсемпе килӗшӳллӗн кӳрекен пулӑшӑва Чӑваш Республикин Министрсен Кабинечӗ палӑртнӑ йӗркепе тӳлевсӗр параҫҫӗ.";
в) 3-мӗш пайӑн пӗрремӗш абзацӗнче "ӑс-тӑн аталанӑвӗ енӗпе тӗрлӗ майпа юлса пыракан" сӑмахсене "ӑс-тӑнӗ пӑсӑлнӑ" сӑмахсемпе улӑштарас.
3 статья
1. Ҫак Саккун ӑна официаллӑ йӗркепе пичетлесе кӑларнӑ кунран пуҫ-ласа вӑя кӗрет. 
2. Чӑваш Республикин "Чӑваш Республикинче вырӑнти хӑй тытӑмлӑха йӗркелесси ҫинчен" 2004 ҫулхи юпа уйӑхӗн 18-мӗшӗнчи 19 №-лӗ саккунӗн (ҫак Саккунпа улшӑнусем кӗртнӗ) 10 статйин 1-мӗш пайӗн 12-мӗш пункчӗн, Чӑваш Республикин "Чӑваш Республикинчи вӗренӳ ҫинчен" 2013 ҫулхи утӑ уйӑхӗн 30-мӗшӗнчи 50 №-лӗ саккунӗн (ҫак Саккунпа улшӑнусем кӗртнӗ) 
9 статйин 1-мӗш пайӗн 5.1-мӗш пункчӗн положенийӗсен вӑйӗ 2023 ҫулхи кӑрлач уйӑхӗн 1-мӗшӗнчен пуҫланнӑ право хутшӑнӑвӗсене пырса тивет.

	Чӑваш Республикин
Пуҫлӑхӗ
	
О. Николаев



Шупашкар хули
2025 ҫулхи ака уйӑхӗн 29-мӗшӗ

